Wednesday, 25 June 2014
ລາວຫາລືກັບຄູ່ຮ່ວມມືວາງແຜນພັດທະນາເສດຖະກິດ-ສັງຄົມ 5 ປີຄັ້ງທີ VIII ( 2016-2020)
ໃນວັນທີ 24 ມິຖຸນານີ້, ຢູ່ນະຄອນຫລວງວຽງຈັນ, ກະຊວງແຜນການ ແລະ ການລົງທຶນ ໄດ້ຕາງໜ້າລັດຖະບານລາວ ເປີດການປຶກສາຫາລືກັບຜູ້ຕາງໜ້າບັນດາ ປະເທດຄູ່ຮ່ວມພັດທະນາ ເພື່ອແລກປ່ຽນຄຳຄິດເຫັນເຂົ້າໃສ່ແຜນພັດທະນາເສດ ຖະກິດ- ສັງຄົມ 5 ປີຄັ້ງທີ VIII( 2016- 2020) ແນໃສ່ຮັບປະກັນໃຫ້ແຜນພັດ ທະນາດັ່ງກ່າວມີເນື້ອໃນຄົບຖ້ວນສົມບູນ ສອດຄອງກັບສະພາບຕົວຈິງຂອງ ສປປ ລາວ ແລະ ສາມາດບັນລຸໄດ້ໝາກຜົນໃນການຈັດຕັ້ງປະຕິບັດໄດ້ເປັນຢ່າງດີ.
ສຳລັບແຜນພັດທະນາເສດ ຖະກິດ-ສັງຄົມ 5 ປີ ຄັ້ງທີ VIII ມີເປົ້າໝາຍລວມຄື:ເຮັດໃຫ້ເສດຖະກິດແຫ່ງຊາດຂະຫຍາຍ ຕົວຕໍ່ເນື່ອງດ້ວຍຈັງຫວະໄວ ແລະ ຍືນຍົງ ແລະ ມີຄຸນນະພາບຕາມທິດຫັນເປັນອຸດສາຫະກຳ ແລະ ທັນສະໄໝ, ຮັບປະກັນ ສະຖຽນລະ ພາບດ້ານເສດຖະກິດມະຫາພາກ, ຄວາມດຸ່ນດ່ຽງລະຫວ່າງການພັດທະນາ ແລະ ການສະໜອງທຶນ, ຮັບປະ ກັນການພັດ ທະນາທີ່ສອດຄ່ອງກົມກຽວລະຫວ່າງການພັດທະນາເສດຖະກິດ, ວັດທະນະທຳ-ສັງຄົມ ແລະ ການປົກປັກຮັກ
ການສອບເສັງຈົບຊັ້ນ ມ 7 ໄຂຂຶ້ນພ້ອມກັນແລ້ວທົ່ວປະເທດແຕ່ວັນທີ 24-27 ມິຖຸນານີ້
ການສອບເສັງຈົບຊັ້ນມັດທະ ຍົມສຶກສາຕອນປາຍ ມ 7 ປະຈຳ ສົກຮຽນປີ 2013-2014 ໄດ້ໄຂຂຶ້ນພ້ອມກັນແລ້ວທົ່ວ ປະເທດໃນລະຫວ່າງວັນທີ 24-27 ມິຖຸນານີ້, ໂດຍທົ່ວປະເທດມີນັກຮຽນມີສິດສອບເສັງທັງໝົດ 49.410 ຄົນ, ໃນນັ້ນຍິງ 22.463 ຄົນ, ມີ 227 ສູນສອບເສັງໃນ 8 ວິຊາຮຽນຄື: ພາສາລາວ- ວັນນະຄະດີ, ສຶກ ສາພົນລະເມືອງ, ພູມສາດ, ເຄມີ ສາດ, ຟີຊິກສາດ, ຊີວະສາດ, ປະຫວັດສາດ ແລະ ຄະນິດສາດ. ສຳ ລັບນະຄອນຫລວງວຽງຈັນມີຜູ້ ສອບເສັງ ທັງໝົດ 8.747 ຄົນ, ຍິງ 4.303 ຄົນ, ມີ 18 ສູນສອບເສັງ ແລະ 394 ຫ້ອງສອບເສັງ.
ທ່ານ ວັນນາ ກ້ອນສູນທາສຸກ ຮອງອຳນວຍການໂຮງຮຽນມັດທະຍົມປາຍມິດຕະພາບນະຄອນຫລວງວຽງຈັນ-ນະຄອນ ໂຮ່ຈີມິງທັງເປັນປະທານສູນສອບເສັງໂຮງຮຽນດັ່ງກ່າວ ໃຫ້ຮູ້ວ່າ: ໂດຍປະຕິບັດຕາມແຜນພັດທະນາການສຶກສາຂອງກະຊວງ ສຶກສາທິການ ແລະ ກິລາ ໃນການຈັດຕັ້ງການສອບເສັງຈົບຊັ້ນ ມ 7 ພ້ອມກັນໃນທົ່ວປະເທດເພື່ອເປັນການປະເມີນຜົນຕໍ່ ການຄຸ້ມຄອງບໍລິຫານໂຮງຮຽນໂດຍສະເພາະທາງດ້ານການຮຽນ-ການສອນ ແລະ ການຈັດຕັ້ງປະຕິບັດໂຄງການຫລັກສູດ
ລາວ-ໄທ ສືບຕໍ່ຮ່ວມມືດ້ານທະນາຄານ
ກອງປະຊຸມທະວິພາຄີລະ ຫວ່າງທະນາຄານແຫ່ງ ສປປ ລາວ ກັບທະນາ ຄານແຫ່ງປະເທດໄທໄດ້ສຳເລັດລົງດ້ວຍໝາກ ຜົນອັນຈົບງາມໃນວັນທີ 21 ມິຖຸ ນາຜ່ານມາພາຍຫລັງດໍາເນີນມາທີ່ໂຮງແຮມຈໍາປາສັກແກຣນ ເມືອງປາກເຊ ແຂວງ ຈໍາປາສັກ ໂດຍການເປັນປະທານຮ່ວມ ຂອງທ່ານ ດຣ ສົມພາວ ໄຟສິດ ຜູ້ວ່າການ ທະນາຄານແຫ່ງ ສປ ປ ລາວ ແລະ ທ່ານ ດຣ ປຣະ ສານ ໄຕຼຣັດວໍຣະກຸນ ຜູ້ວ່າ ການທະນາຄານແຫ່ງປະເທດໄທເຊິ່ງ ກອງປະຊຸມໄດ້ທົບທວນຄືນຜົນ ການພົວພັນ - ຮ່ວມມືລະ ຫວ່າງທະນາຄານກາງຂອງສອງປະເທດລາວ - ໄທ ໃນໄລຍະຜ່ານ ມາ ແລະ ຜູ້ວ່າການທະນາຄານ ທັງສອງ ຍັງມຸ້ງໝັ້ນວ່າ : ຈະສືບຕໍ່ເພີ່ມການພົວພັນ - ຮ່ວມມືກັນຕື່ມໃນອະນາຄົດບົນພື້ນຖານ ກອບການຮ່ວມມືຂອງລັດຖະ ບານ ລາວ - ໄທ.
ກອງປະຊຸມ ໄດ້ຮັບຟັງການ ລາຍງານສະພາບເສດຖະກິດ - ເງິນຕາໃນປະຈຸບັນ ແລະ ທິດ ທາງຕໍ່ໜ້າຂອງສປປ ລາວ ແລະ ຣາຊະອານາຈັກໄທ, ເວົ້າສະ ເພາະໃນປີ 2013 ເສດຖະກິດ ສປປ ລາວ ສືບຕໍ່ຂະຫຍາຍຕົວ ໃນລະດັບ 8% ຊຶ່ງປັດໃຈ ຊຸກຍູ້ແມ່ນມາຈາກການລົງທຶນຂອງ ຕ່າງປະເທດໃນຂະແໜງພະລັງ ງານໄຟຟ້ານ້ຳຕົກ ແລະ ຜົນຂອງການດຳເນີນນະໂຍບາຍ
ສື່ມວນຊົນມີບົດບາດສຳຄັນຕໍ່ວຽກງານແກ້ໄຂຄວາມທຸກຍາກ
ສື່ມວນຊົນແມ່ນກະບອກສຽງທີ່ສຳຄັນໃນການເຜີຍແຜ່ຂໍ້ມູນຂ່າວສານທີ່ຖືກຕ້ອງໃຫ້ກັບປະ ຊາຊົນ ດັ່ງນັ້ນຜູ້ເຮັດວຽກງານດ້ານນີ້ ຕ້ອງມີຄວາມສະດຸ້ງໄວ, ຮູ້ ແລະ ເຂົ້າໃຈບັນຫາຕ່າງໆຢ່າງຖືກຕ້ອງກ່ອນຄົນອື່ນ ເພື່ອນຳມາເຜີຍແຜ່ໃຫ້ໄວທັນກັບສະ ພາບການ, ຄົບຖ້ວນ, ຊັດເຈນ, ຮອບຄອບ ແລະ ມີຄວາມຮັບຜິດ ຊອບສູງ, ດັ່ງທີ່ພວກເຮົາຮູ້ດີແລ້ວວ່າ: ປັດຈຸບັນນີ້ ລັດຖະບານລາວ ພວມສຸມໃສ່ການກໍ່ສ້າງພື້ນ ຖານໂຄງລ່າງຂອງປະເທດໃຫ້ມີຄວາມຈະເລີນສີວິໄລ, ໃຫ້ສາ ມາດຫລຸດພົ້ນອອກຈາກຄວາມທຸກຍາກໃນປີ 2015 ຕາມເປົ້າໝາຍທີ່ກຳນົດໄວ້. ໃນນັ້ນ, ວຽກ ງານທີ່ສຳຄັນ ໄດ້ສຸມໃສ່ກໍຄືການພັດທະນາຊົນນະບົດເຂດຫ່າງໄກສອກຫລີກ, ເຊິ່ງວຽກງານດັ່ງ ກ່າວ ທຸກຂະແໜງການກໍໄດ້ປະ ກອບສ່ວນຢ່າງຕັ້ງໜ້າໃນນີ້ສື່ມວນຊົນກໍເປັນສ່ວນໜຶ່ງທີ່ສຳ ຄັນໃນການດຶງດູດເອົາການຊ່ວຍເຫລືອຈາກຊາວຕ່າງຊາດ ໂດຍສະແດງອອກໃຫ້ເຫັນວ່າ ມີຫລາຍໆໂຄງ ການທີ່ເຂົ້າມາຊ່ວຍເຫລືອປະຊາຊົນລາວ ໂດຍສະເພາະເຂດຫ່າງໄກສອກຫລີກ ເພື່ອໃຫ້ເຂົາເຈົ້າໄດ້ມີເຕັກນິກອັນໃໝ່
CBR ປະທະກະບະດີແມັກດັບຄາທີ່ 1 ຄົນ
ເຈົ້າໜ້າທີ່ ຈະລາຈອນນະ ຄອນຫຼວງວຽງຈັນ ໃຫ້ຮູ້ວ່າ: ໃນ ຄ່ຳຄືນວັນທີ 23 ມິຖຸນານີ້ ຢູ່ເສັ້ນທາງ 13 ເໜືອ, ເຂດ ບ້ານໜອງ ແຕ່ງໄດ້ມີອຸປະຕິເຫດລົດຈັກ ຊີບີອາ (CBR) ໝາຍເລກທະບຽນ ດກ 1213 ກຳແພງນະຄອນ ຕຳ ກັບລົດກະບະ ດີແມັກ ໝາຍເລກ ທະບຽນ ກສ 8771 ກຳແພງນະ ຄອນ ເຮັດໃຫ້ຄົນຂັບລົດຈັກ ເສຍ ຊີວິດຄາທີ່ຕາມການລົງກວດກາສະ ຖານທີ່ເກີດເຫດຂອງເຈົ້າໜ້າທີ່ພົບວ່າ: ຜູ້ເສຍຊີວິດ ຊື່ ທ້າວ ຄາວີ ອາຍຸ 26 ປີ ຢູ່ບ້ານ ຕາດ ທອງ ເມືອງສີໂຄດຕະບອງ ນະ ຄອນຫຼວງວຽງຈັນ ຂັບຂີ່ລົດຈັກ CBR ສີແດງ ໝາຍເລກທະບຽນ ດກ 1213 ຊຶ່ງມີໝູ່ຂີ່ຊ້ອນທ້າຍ ໂດຍມຸ້ງໜ້າມາແຕ່ບ້ານ ໄຊມຸງ ຄຸນເພື່ອໄປບ້ານໜອງໜ້ຽວ ແລະ ພໍມາຮອດບ້ານໜອງແຕ່ງ ກໍໄດ້ເກີດ ອຸປະຕິເຫດຕຳກັບລົດກະບະທີ່ຂີ່ສວນມາຢ່າງຮຸນແຮງ ເຮັດໃຫ້ຜູ້ຂັບຂີ່ລົດຈັກເສຍຊີວິດ, ສ່ວນໝູ້ຊ້ອນມານຳໄດ້ຮັບບາດ ເຈັບສາຫັດ, ຊຶ່ງສາເຫດຂອງການເກີດອຸປະ ຕິເຫດເຈົ້າໜ້າທີ່ ຍັງເລັ່ງສືບສວນ-ສອບສວນ.
ກະຊວງການຕ່າງປະເທດແຫ່ງ ສປປລາວສົ່ງຈົດໝາຍທາງລັດຖະການເຖິງສະຖານເອກອັກຄະລັດຖະທູດ ສສ ຫວຽນາມປະ ຈໍາລາວ
ໃນວັນທີ 23 ມິຖຸນາ 2014 ນີ້ ກະຊວງການຕ່າງປະເທດແຫ່ງ ສປປ ລາວ ໄດ້ສົ່ງຈົດໝາຍທາງການເຖິງສະຖານເອກອັກ ຄະລັດຖະທູດແຫ່ງ ສສ ຫວຽດນາມ ປະຈໍາ ສປປ ລາວ ທີ່ນະຄອນຫລວງວຽງຈັນກ່ຽວກັບສະພາບການຢູ່ທະເລຈີນໃຕ້ເຊິ່ງ ມີເນື້ອໃນດັ່ງນີ້:
ກະຊວງການຕ່າງປະເທດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວຂໍສະແດງຄວາມນັບຖືມາຍັງສະຖານເອກ ອັກຄະລັດຖະທູດແຫ່ງສາທາລະນະລັດ ສັງຄົມນິຍົມຫວຽດນາມທີ່ນະຄອນຫລວງວຽງຈັນ, ໂດຍອີງຕາມໜັງສືສະບັບເລກທີ 335-14 /CHDSQ-LA, ລົງວັນທີ 7 ພຶດສະພາ 2014 ແລະ ສະບັບເລກທີ 438-14CHDSQ-LA, ລົງວັນທີ 5 ມິຖຸນາ 2014 ກ່ຽວກັບສະພາບ ການຢູ່ທະເລຈີນໃຕ້ ແລະ ຂໍຖືເປັນກຽດແຈ້ງໃຫ້ຊາບດັ່ງລຸ່ມນີ້:
ສປປ ລາວ ເຫັນວ່າ ທະເລ ຈີນໃຕ້ແມ່ນພາກພື້ນທີ່ມີຄວາມສຳຄັນ ແລະ ອ່ອນໄຫວ, ສະນັ້ນ ການປົກປັກຮັກສາ ແລະ ສົ່ງເສີມສັນຕິພາບ, ສະຖຽນລະພາບ ແລະ ການຮ່ວມມືຢູ່ພາກພື້ນນີ້ ຂອງໂລກຈຶ່ງມີຄວາມສຳຄັນຫລາຍ.
ສປປ ລາວ ໄດ້ຕິດຕາມສະ ພາບຢ່າງໃກ້ຊິດ ແລະ ມີຄວາມ ເປັນຫ່ວງຕໍ່ສະພາບການໃນທະ ເລຈີນໃຕ້ ແລະ ຮຽກ ຮ້ອງໃຫ້ທຸກຝ່າຍທີ່ກ່ຽວຂ້ອງໃຊ້ຄວາມອົດ ກັ້ນ ແລະ ຫລີກລ່ຽງການກະ ທຳໃດໆທີ່ອາດຈະເພີ່ມຄວາມ ເຄັ່ງຕຶງຢູ່ຂົງເຂດດັ່ງ ກ່າວ ແລະ ເພື່ອແກ້ໄຂຂໍ້ຂັດແຍ່ງດ້ວຍສັນຕິວິທີປາສະຈາກການຂົ່ມຂູ່ ຫລື ນຳໃຊ້ກຳລັງ, ໂດຍສອດຄ່ອງ ກັບບັນດາຫລັກ ການຂອງກົດໝາຍສາກົນ, ລວມທັງສົນທິສັນ ຍາຂອງອົງການສະຫະປະຊາຊາດວ່າດ້ວຍກົດໝາຍທະເລປີ 1982 (UNCLOS).
ຕີລາຄາຄວາມຄືບໜ້າ ແລະ ສິ່ງທ້າທາຍຂອງການປະຕິບັດເປົ້າໝາຍສະຫັດສະວັດ
ໃນວັນທີ 24 ມິຖຸນານີ້, ຢູ່ໂຮງແຮມລາວພລາຊາ, ນະຄອນຫລວງວຽງຈັນ, ສປປ ລາວໄດ້ເປັນເຈົ້າພາບຈັດກອງປະຊຸມສຳມະນາລະດັບອະນຸພາກພື້ນກ່ຽວກັບການຈັດຕັ້ງປະຕິບັດເປົ້າໝາຍສະຫັດສະວັດດ້ານການພັດທະນາຢູ່ພາກພື້ນອາຊີຕາເວັນອອກສ່ຽງໃຕ້ພາຍໃຕ້ຫົວຂໍ້ “ ຄວາມມຸ້ງມາດປາຖະໜາຂອງພາກພື້ນອາຊີ-ປາຊີຟິກ ໃນທັດສະນະແງ່ມູມສຳລັບວາລະຂອງການພັດທະນາພາຍຫລັງປີ 2015, ໂດຍການເປັນປະທານຂອງ ທ່ານ ສົມຈິດ ອິນທະມິດ ລັດຖະມົນຕີຊ່ວຍວ່າ ການກະຊວງແຜນການ ແລະ ການລົງ ທຶນ, ໂດຍມີຜູ້ຕາງໜ້າອົງການ ສປຊ ເພື່ອການພັດທະນາ ປະຈຳລາວ ແລະ ຜູ້ຕາງໜ້າ ອົງການຈັດຕັ້ງສາກົນທີ່ກ່ຽວຂ້ອງອື່ນໆ, ພ້ອມດ້ວຍຜູ້ຕາງໜ້າບັນດາປະເທດອະນຸພາກພື້ນເຂົ້າຮ່ວມຫລາຍກວ່າ 60 ທ່ານ.
ໃນກອງປະຊຸມດັ່ງກ່າວ ທ່ານ ສົມຈິດ ອິນທະມິດ ລັດຖະມົນຕີຊ່ວຍວ່າການກະຊວງແຜນການ ແລະ ການລົງທຶນ ໄດ້ຍົກໃຫ້ເຫັນ ຄວາມສຳຄັນຂອງເປົ້າໝາຍສະຫັດສະວັດດ້ານການພັດທະນາ ຂອງບັນດາປະເທດໃນພາກພື້ນ, ເຊິ່ງສະແດງອອກໃນການຜັນຂະຫຍາຍເປົ້າໝາຍດັ່ງກ່າວ ເຂົ້າໃນແຜນພັດທະນາແຫ່ງຊາດຂອງຕົນ, ໂດຍອີງຕາມສະພາບເງື່ອນໄຂຕົວຈິງຂອງແຕ່ລະປະເທດ. ຜ່ານການຈັດຕັ້ງປະຕິບັດເປົ້າໝາຍດັ່ງກ່າວ ໃນທົດສະວັດທີ່ຜ່ານມາເຫັນວ່າ ບັນດາປະເທດໃນພາກພື້ນ
ເສຍໜ້າທີ່ການງານຍ້ອນເສບຢາເສບຕິດ
ທ້າວ ກູຫວ່າງ ອາຍຸ 44 ປີ ຢູ່ບ້ານສີວິໄລ ເມືອງຊຳເໜືອ ແຂວງຫົວພັນ ເມື່ອກ່ອນເຄີຍເປັນພະນັກງານພາສີແຂວງຫົວ ພັນ, ແຕ່ຍ້ອນໄດ້ຖະຫລຳຕົວເຂົ້າໄປຫຍຸ້ງກ່ຽວກັບຢາເສບຕິດເມື່ອປີ 2002 ຈຶ່ງຖືກນຳຕົວໄປບຳບັດຢູ່ສະຖານຄຸມຂັງ-ດັດສ້າງເປັນເວລາ 6 ເດືອນ, ພາຍ ຫລັງອອກມາກໍກັບມາເຮັດວຽກຄືເກົ່າ, ແຕ່ຍ້ອນຕັດຂາດຈາກການເສບຢາເສບຕິດບໍ່ໄດ້, ຕົກມາຮອດປີ 2012 ຜູ້ກ່ຽວຈຶ່ງໄດ້ກັບມາເສບຢາບ້າອີກຄັ້ງ ແລະ ມາຮອດຕົ້ນເດືອນກໍລະກົດ 2013 ຖືກເຈົ້າໜ້າທີ່ ປກສ ເມືອງຊຳເໜືອກັກຕົວໄດ້ ໃນຂໍ້ຫາມົ້ວສຸມຢາເສບຕິດ ພ້ອມຂອງກາງຢາບ້າ 13 ເມັດ ຈຶ່ງໄດ້ຍຶດໄວ້ເປັນຫລັກຖານໃນການດຳເນີນຄະດີຕາມລະບຽບກົດໝາຍ ແລະ ເມື່ອທ້າຍອາທິດຜ່ານມານີ້, ຜູ້ກ່ຽວກໍຖືກສານປະ ຊາຊົນແຂວງຫົວພັນຕັດສິນລົງໂທດໃຫ້ຈຳຄຸກເປັນເວລາ 2 ປີ ພ້ອມປັບໄໝເງິນ 10 ລ້ານກີບ.
Tuesday, 24 June 2014
ການສົ່ງເສີມວຽກງານກະສິກຳ ແລະ ປ່າໄມ້ຍັງບໍ່ທັນແຂງແຮງພໍ
ກະຊວງກະສິກຳ ແລະ ປ່າໄມ້ ໃຫ້ຮູ້ວ່າ: ໃນຜ່ານມານີ້ເຖິງວ່າ ຂະແໜງການ ຂອງຕົນໄດ້ສຸມໃສ່ຈັດຕັ້ງປະຕິບັດໜ້າທີ່ ວຽກງານມີຜົນສຳເລັດ ແລະ ພົນເດັ່ນ ຫຼາຍດ້ານເປັນຕົ້ນແມ່ນ: ຫຼາຍ ຫົວໜ່ວຍທຸລະກິດໄດ້ຫັນປ່ຽນຈິນຕະນາການຈາກ ຮູບແບບການຜະລິດແບບເກົ່າ ໄປສູ່ແບບ ໃໝ່ ໂດຍສະເພາະແມ່ນການຜະລິດ ແບບເປັນກຸ່ມ, ຫຼາຍກຸ່ມມີຄວາມເຂັ້ມແຂງ ຫຼາຍຂຶ້ນ ແລະ ສາມາດສ້າງຕັ້ງເປັນສະ ຫະກອນແບບໃໝ່ໃນອະນາຄົດ ແລະ ເຮັດ ໃຫ້ການປູກພຶດຜັກຕ່າງໆໄດ້ຮັບຜົນ ສາມາດ ຄ້ຳປະກັນສະບຽງ ອາຫານໄດ້, ແຕ່ຄຽງຄູ່ກັບສິ່ງ ດັ່ງກ່າວ, ວຽກງານກະສິ ກຳ ແລະ ປ່າໄມ້ກໍຍັງມີບາງຂໍ້ຄົງຄ້າງທີ່ຈະຕ້ອງໄດ້ແກ້ ໄຂເຊັ່ນ: ການບຸກທະລຸຂອງບຸກຄະລາກອນຂອງທຸກລະດັບທຸກຂັ້ນຍັງ ບໍ່ທັນແຂງແຮງເປັນຕົ້ນພະນັກງານວິຊາການສະເພາະ ດ້ານຜູ້ພາປູກ, ພາລ້ຽງໃນລະດັບບ້ານ, ການຊຸກຍູ້ສົ່ງເສີມນຳພາປະຊົນ ນຳໃຊ້ເຕັກນິກແບບໃໝ່ຍັງບໍ່ທັນກວ້າງຂວາງ, ການລົງ ທຶນໃສ່ວຽກງານປ້ອງກັນພະຍາດ, ລະບົບການກວດກາຄຸນະພາບ,
ລາວຖືສຳຄັນວຽກງານຕ້ານຢາເສບຕິດ
ທ້າຍອາທິດຜ່ານມາ ນີ້ ທ່ານ ກຸ ຈັນສີນາ ປະທານ ຄະນະ ກຳມະການ ແຫ່ງຊາດເພື່ອກວດກາ ແລະ ຄວບ ຄຸມຢາ ເສບຕິດໄດ້ຖະແຫຼງຕໍ່ສື່ມວນຊົນ, ໃນ ໂອກາດວັນສາກົນຕ້ານຢາເສບຕິດ ຄົບຮອບ 27 ປີ( 26 ມິຖຸນາ 1987- 26 ມິຖຸ ນາ 2014) ວ່າ: ປັດຈຸບັນບັນຫາຢາເສບຕິດໄດ້ກາຍເປັນບັນຫາລວມຂອງໂລກທີ່ມີ ຄວາມສັບສົນ ແລະ ຫຼໍ່ແຫຼມ, ສົ່ງຜົນກະທົບຕໍ່ການພັດທະນາເສດຖະກິດ-ສັງຄົມ ປະເທດ, ກ່ອນໜ້າປີ 1987 ອົງການ ສປຊ ເພື່ອຄວບຄຸມຢາ ເສບຕິດ ແລະ ຕ້ານ ອາຊະຍາກຳໄດ້ສັງເກດເຫັນວ່າ, ປະຊາກອນ ໂລກປະມານ 200 ລ້ານຄົນ ພວມ ຕົກເປັນທາດຂອງຢາເສບຕິດ ເຊັ່ນ: ໂຄເຄນ, ເຮ ໂລອິນ, ຝິ່ນ, ຄັນຊາ, ຢາບ້າ ແລະ ຢາເສບຕິດ ປະເພດອື່ນໆ, ສະນັ້ນ ຈຶ່ງໄດ້ ຮຽກຮ້ອງໃຫ້ມີວັນຕ້ານຢາເສບຕິດ, ຊຶ່ງອົງການ ສປຊ ໄດ້ຮັບ ຮອງວັນທີ 26 ມິຖຸ ນາ ຂອງທຸກປີ ເປັນວັນສາກົນຕ້ານການຜະລິດ, ການຊົມໃຊ້ ແລະ ການລັກລອບ ຄ້າຂາຍ ຢາເສບຕິດທີ່ຜິດກົດ ໝາຍ ແລະ ເພື່ອສະເຫຼີມສະຫຼອງດັ່ງກ່າວ, ຄະນະກຳມະ ການແຫ່ງຊາດ ເພື່ອກວດກາ ແລະ ຄວບຄຸມ ຢາເສບຕິດ ແລະ ເຈົ້າໜ້າທີ່ກ່ຽວ
ກົມຊັບພະຍາກອນນ້ຳ ແລະ ສື່ມວນຊົນລາວຮ່ວມແລກປ່ຽນບົດຮຽນວຽກງານຄຸ້ມຄອງຊັບພະຍາກອນນ້ຳ
ເພື່ອໃຫ້ສື່ມວນຊົນລາວເຮົາ ໄດ້ເຂົ້າໃຈຖືກຕ້ອງກ່ຽວກັບວຽກງານປົກປັກຮັກສາ ແລະ ຄຸ້ມຄອງຊັບພະຍາກອນນ້ຳແບບ ປະສົມປະສານ ແລະ ເປັນເອກະ ພາບກັນ ໃນການສະໜອງຂໍ້ມູນຂ່າວສານໃຫ້ແກ່ສັງຄົມ, ດັ່ງນັ້ນກົມຊັບພະຍາກອນນ້ຳ, ກະ ຊວງຊັບພະຍາກອນທຳມະຊາດ ແລະ ສິ່ງແວກລ້ອມໄດ້ຈັດກອງປະຊຸມແລກປ່ຽນ ບົດຮຽນກັບວຽກງານຄຸ້ມຄອງຊັບພະຍາ ກອນນ້ຳຂຶ້ນໃນວັນທີ 20 ມິຖຸນານີ້, ທີ່ນະ ຄອນຫຼວງວຽງຈັນ, ໂດຍການເຂົ້າຮ່ວມຂອງທ່ານຫົວໜ້າສູນຝຶກອົບຮົມ ແລະ ສ້າງຈິດສຳນຶກ, ກົມຊັບພະຍາກອນນ້ຳ, ພ້ອມດ້ວຍພະນັກງານວິຊາການ ແລະ ສື່ມວນຊົນຈາກພາກສ່ວນຕ່າງໆເຂົ້າຮ່ວມ ພ້ອມພຽງ.
ກອງປະຊຸມດັ່ງກ່າວໄດ້ຊີ້ໃຫ້ເຫັນເຖິງ, ການຈັດຕັ້ງປະຕິບັດວຽກງານປົກປັກຮັກສາ ແລະ ຄຸ້ມຄອງຊັບພະຍາກອນ ນ້ຳ ແບບປະສົມປະສານໃນຜ່ານມາຈາກພະນັກງານວິຊາການທີ່ກ່ຽວ ຂ້ອງໂດຍສະເພາະແມ່ນ: ການ ຄຸ້ມຄອງອ່າງຮັບນ້ຳ, ກົດ
ຈັບຜູ້ຄ້າຂາຍຢາເສບຕິດລາຍໃຫຍ່
ຕຳຫລວດສະກັດກັ້ນ ແລະ ຕ້ານຢາເສບຕິດ ໃຫ້ຮູ້ວ່າ: ໃນ ທ້າຍອາທິດຜ່ານມາ, ໄດ້ຈັບຕົວຜູ້ຄ້າຂາຍຢາເສບຕິດລາຍ ໃຫຍ່ຢູ່ບ້ານໂພນຕ້ອງສະຫວາດ ເມືອງ ຈັນທະບູລີ ນະຄອນຫລວງວຽງ ຈັນ ຄືທ້າວ ບຸນຖົມ ລາດແສນ ມັງ ອາຍຸ 54 ປີ ຢູ່ບ້ານທົ່ງປົ່ງ ເມືອງສີໂຄດຕະບອງນະຄອນ ຫລວງວຽງຈັນ ແລະ ນາງ ຄຳພາ ແກ້ວສາລີວົງ ອາຍຸ 51 ປີ ຢູ່ບ້ານໜອງບົວທ່າ ເມືອງສອງ ຄອນ ແຂວງສະຫວັນນະເຂດ ພ້ອມຂອງກາງຢາບ້າ 62 ພັນ ກວ່າເມັດ, ຢາໄອນ້ຳໜັກ 1,3 ກຣາມ, ປືນ 2 ກະ ບອກ, ລົດໃຫຍ່ 2 ຄັນ, ໂທລະສັບ 4 ໜ່ວຍ ແລະ ສາຍຄໍຄຳ 1 ເສັ້ນ.
ເຈົ້າໜ້າທີ່ໃຫ້ຮູ້ວ່າ: ຜ່ານມາທ້າວ ບຸນຖົມ ເຄີຍຕ້ອງໂທດມາ ແລ້ວໜຶ່ງຄັ້ງ ເປັນເວ ລາ 13 ປີ ໃນຄະດີຄ້າຂາຍຢາເສບຕິດ ແລະພາຍຫລັງພົ້ນໂທດອອກມາຜູ້ກ່ຽວ ກໍບໍ່ມີ ຄວາມເຂັດຫລາບໃນການພົວພັນກັບສິ່ງເສບຕິດຈຶ່ງຖືກເຈົ້າໜ້າທີ່ຈັບຕົວມາດຳເນີນຄະດີຕາມລະບຽບກົດໝາຍ.
ຂ່າວໃຫ້ຮູ້ຕື່ມວ່າ: ເມື່ອກາງ ເດືອນມິຖຸນາ 2014 ນີ້, ເຈົ້າໜ້າທີ່ຕຳຫລວດແຂວງຫລວງນ້ຳທາ ໄດ້ກັກ ຕົວທ້າວ ເລືອງ ອາຍຸ 42 ປີ ແລະ ທ້າວ ເຈືອງແອງຢົງ ອາຍຸ 25 ປີ (ສັນຊາດຫວຽດນາມ) ໄດ້ເຂົ້າມາພັກເຊົາຢູ່ບ້ານ ໜອງບົວວຽງ ເມືອງ
Subscribe to: Posts (Atom)